
A szülés dimenziói. Az intézményi és az alternatív szülészetben egyaránt tapasztalatot szerzett édesanyák társadalomtudományi vizsgálata

A szülés-születés kitüntetett jelentőséggel bíró esemény mind az anya, mind az újszülött életében, hiszen valakit a világra hozni, illetve a világra érkezni egy ünneplésre okot adó, és az érintettek életére hatalmas befolyással bíró esemény, amelyet többek között a várandósság hónapjai és a szülés születés körülményei is befolyásolnak. Kutatásomban arra voltam kíváncsi, hogy az otthon szült nők körében miképpen jött létre és artikulálódik az otthonszülés gondolata a kórházi szülés tapasztalata után, s hogyan fogalmazzák meg a szülés-születés értelmezésének különbségeit ezek a nők kétféle tapasztalatuk alapján. Olyan édesanyákkal (N=10) készítettetem félig strukturált interjúkat, akik első gyermeküket kórházban, egy második vagy többedik gyermeküket pedig otthon hozták világra.
Kutatásom és szakirodalmi elemzésem alapján elmondható, hogy az otthonszülés minden esetben keresés, és tudatos választás eredménye, rendszerint a vágyak és a valóság ütközése, a kórházi protokoll betegségközpontú szemlélete, illetve a protokoll ambivalenciáinak megtapasztalása vezette az édesanyákat az alternatív szülés-születés felé. Mivel a szabad szülészorvos választás megszüntetése miatt napjainkban megnőtt a bizonytalanság a gyermeket tervező nők körében, nem mellékes, milyen tapasztalatokra építkezhet az egészségügy a szülészet reménybeli megújítása során.



